laion/Wikipedia-Exotic huggingface dataset:
לוק הובסון

לוק הובסון (באנגלית: Luke Hobson; נולד ב-25 ביוני 2003) הוא שחיין אמריקאי, סגן אלוף אולימפי (פריז 2024) סגן אלוף עולם (פוקואוקה 2023) וזוכה מדליית ארד באליפות עולם (דוחה 2024) במשחה שליחים 4x200 מטר חופשי. זוכה מדליית ארד אולימפית (פריז 2024) וזוכה מדליית ארד באליפות עולם (דוחה 2024) במשחה ל-200 מטר חופשי. מחזיק בשתי מדליות נוספות, זהב וארד באליפות עולם (דוחה 2024) במשחה שליחים 4x100 מטר מעורב ובמשחה שליחים 4x100 מטר חופשי בהתאמה. באליפות ארצות הברית שנערכה באינדיאנפוליס, אינדיאנה ביוני 2023 הוא זכה במדליית זהב במשחה ל-200 מטר חופשי בתוצאה של 1:45.18 דקות, לפני קירן סמית' (1:45.63 דקות) ודרו קיבלר (1:45.75 דקות). חודש לאחר מכן, באליפות העולם שנערכה בפוקואוקה, יפן הוא זכה במדליית כסף במשחה שליחים 4x200 מטר חופשי ביחד עם קרסון פוסטר, ג'ייק מיטשל וקירן סמית' בתוצאה של 7:00.02 דקות, אחרי הממלכה המאוחדת (6:59.08 דקות) ולפני אוסטרליה (7:02.13 דקות), כשחיין ראשון הוא קבע תוצאה של 1:46.00 דקות. הוא סיים במקום חמישי במשחה ל-200 מטר חופשי בתוצאה של 1:45.09 דקות, בשלב חצי הגמר הוא קבע תוצאה של 1:44.87 דקות ועלה רביעי למשחה הגמר. באליפות העולם שנערכה בפברואר בדוחה שבקטר זכה ב-4 מדליות, 1 זהב ו-3 ארד. מדליית זהב במשחה שליחים 4x100 מטר מעורב לאחר ששחה בשלב המוקדמות. מדליות ארד במשחה ל-200 מטר חופשי בתוצאה של 1:45.26 דקות, אחרי הוואנג סון וו מקוריאה הדרומית (1:44.75 דקות) ודנס רפשיס מליטא (1:45.05 דקות), במשחה שליחים 4x100 מטר חופשי ביחד עם מאט קינג, שיין קאסאס וקרסון פוסטר בתוצאה של 3:12.29 דקות, אחרי הרפובליקה העממית של סין (3:11.08 דקות) ואיטליה (3:12.08 דקות), כשחיין שלישי הוא קבע ב"זינוק שליחים" תוצאה של 47.68 שניות ובמשחה שליחים 4x200 מטר חופשי ביחד עם קרסון פוסטר, האנטר ארמסטרונג ודייוויד ג'ונסטון בתוצאה של 7:02.08 דקות דקות, אחרי הרפובליקה העממית של סין (7:01.84 דקות) וקוריאה הדרומית (7:01.94 דקות), כשחיין ראשון הוא קבע תוצאה של 1:45.26 דקות. באולימפיאדת פריז הוא זכה בשתי מדליות, כסף וארד. מדליית כסף במשחה שליחים 4x200 מטר חופשי ביחד עם קרסון פוסטר, דרו קיבלר וקירן סמית' בתוצאה של 7:00.78 דקות, אחרי הממלכה המאודחת (6:59.43 דקות) ולפני אוסטרליה (7:01.98 דקות), כשחיין ראשון הוא קבע תוצאה של 1:45.55 דקות. מדליית ארד במשחה ל-200 מטר חופשי בשיא אישי חדש של 1:44.79 דקות, אחרי דוד פופוביץ' מרומניה (1:44.72 דקות) ומאט ריצ'רדס מהממלכה המאוחדת (1:44.74 דקות). 100 מטר חופשי: 48.92 שניות (2023) 200 מטר חופשי: 1:44.79 דקות (2024) 400 מטר חופשי: 3:49.25 דקות (2023) 100 מטר חופשי: 47.82 שניות (2022) 200 מטר חופשי: 1:41.69 דקות (2022) 400 מטר חופשי: 3:35.67 דקות (2022) לוק הובסון, באתר Swimrankings לוק הובסון, באתר SwimSwam
אינגריד וילם

אינגריד וילם (באנגלית: Ingrid Wilm; נולדה ב-8 ביוני 1998) היא שחיינית קנדית, זוכת מדליית ארד באליפות העולם (דוחה 2024) במשחה ל-100 מטר גב. באליפות העולם שנערכה בדוחה, קטר בפברואר היא זכתה במדליית ארד במשחה ל-100 טר גב בתוצאה של 59.18 שניות, אחרי קלייר קרזן מארצות הברית (58.29 שניות) ויונה אנדרסון מאוסטרליה (59.12 שניות). 50 מטר גב: 27.37 שניות (2023) 100 מטר גב: 58.80 שניות (2023) 50 מטר גב: 26.03 שניות (2021) 100 מטר גב: 55.36 שניות (2022) 200 מטר גב: 2:01.78 דקות (2022) אינגריד וילם, באתר Swimrankings
טס סכוטן

טס סכוטן (באנגלית: Tes Schouten; נולדה ב-31 בדצמבר 2000) היא שחיינית הולנדית, זוכת מדליית ארד אולימפית (פריז 2024), אלופת העולם (דוחה 2024), זוכת מדליית ארד באליפות העולם (פוקואוקה 2023) ומדליית ארד באליפות העולם בבריכת 25 מטר (מלבורן 2022), במשחה ל-200 מטר חזה. סגנית אלופת העולם (דוחה 2024) וסגנית אלופת העולם בבריכת 25 מטר (מלבורן 2022) במשחה ל-100 מטר חזה. באליפות העולם שנערכה בבודפשט, הונגריה ביוני היא סיימה במקום 12 במשחה ל-200 מטר חזה בתוצאה של 2:26.25 דקות, במקום 15 במשחה ל-100 מטר חזה בתוצאה של 1:07.20 דקות ובמקום חמישי במשחה שליחות 4x100 מטר מעורב בתוצאה של 3:57.24 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:06.60 דקות. באליפות העולם בבריכת 25 מטר שנערכה במלבורן, אוסטרליה בדצמבר 2022 היא זכתה בשתי מדליות, כסף וארד. מדליית כסף במשחה ל-100 מטר חזה בתוצאה של 1:03.90 דקות, אחרי לילי קינג מארצות הברית (1:02.67 דקות) ולפני בת ארצה אנה אלנדט (1:04.05 דקות) ומדליית ארד במשחה ל-200 מטר חזה בתוצאה של 2:18.19 דקות, אחרי קייט דאגלס מארצות הברית (2:15.77 דקות) ולילי קינג (2:17.13 דקות). באליפות העולם שנערכה בפוקואוקה, יפן ביולי היא זכתה במדליית ארד במשחה ל-200 מטר חזה בתוצאה של 2:21.63 דקות, אחרי טטיאנה סמית' מדרום אפריקה (2:20.80 דקות) וקייט דאגלס (2:21.23 דקות). נוסף לכך, היא סיימה במקום עשירי במשחה ל-100 מטר חזה בתוצאה של 1:06.53 דקות ובמקום שביעי במשחה שליחות 4x100 מטר מעורב בתוצאה של 3:58.09 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:06.91 דקות, בשלב המוקדמות הרביעייה קבעה תוצאה של 3:57.81 דקות. באליפות העולם שנערכה בדוחה, קטר בפברואר היא זכתה בשתי מדליות, זהב וכסף. מדליית זהב במשחה ל-200 מטר חזה בשיא לאומי חדש של 2:19.81 דקות, לפני קייט דאגלס מארצות הברית (2:20.91 דקות) וסידני פיקרם מקנדה (2:22.94 דקות) ומדליית כסף במשחה ל-100 מטר חזה בתוצאה של 1:05.82 דקות, אחרי טאנג צ'יאנטינג מהרפובליקה העממית של סין (1:05.27 דקות) ולפני שיבון הוהי מהונג קונג (1:05.92 דקות). נוסף לכך, היא סיימה במקום חמישי במשחה שליחות 4x100 מטר מעורב בתוצאה של 4:00.24 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:07.53 דקות. באולימפיאדת פריז שנערכה בסוף יולי תחילת אוגוסט היא זכתה במדליית ארד במשחה ל-200 מטר חזה בתוצאה של 2:21.05 דקות, אחרי קייט דאגלס (2:19.24 דקות) וטטיאנה סמית' (2:19.60 דקות). נוסף לכך, היא סיימה במקום עשירי במשחה 100 מטר חזה בתוצאה של 1:06.56 דקות ובמקום שמיני במשחה שליות 4x100 מטר מעורב בתוצאה של 3:59.52 דקות, כשחיינית שנייה היא שחתה את סגנון החזה ב"זינוק שליחות" בתוצאה של 1:08.55 דקות, בשלב המוקדמות הרביעייה קבעה תוצאה של 3:57.48 דקות. 50 מטר חזה: 30.97 שניות (2019) 200 מטר חזה: 1:05.71 דקות (2023), שיא הולנד 200 מטר חזה: 2:19.81 דקות (2024), שיא הולנד 50 מטר חזה: 30.21 שניות (2020) 200 מטר חזה: 1:03.90 דקות (2022), שיא הולנד 200 מטר חזה: 2:16.09 דקות (2023), שיא הולנד טס סכוטן, ברשת החברתית אינסטגרם טס סכוטן, באתר olympedia.org טס סכוטן, באתר Swimrankings
טמו קייסטרי

טמו קייסטרי (בפינית: Teemu Keisteri; נולד ב-22 באוגוסט 1985; הידוע בשם הבמה Windows95man) הוא די ג'יי, ראפר, זמר וכותב שירים פיני. ייצג יחד עם הנרי פיספנן את פינלנד באירוויזיון 2024 שהתקיים במאלמה שבשוודיה עם השיר "No Rules!". קייסטרי למד צילום בלאהטי והוא בעל גלריה לאמנות בשם Kalleria בהלסינקי. קייסטרי השתתף, יחד עם הנרי פיספנן בתחרות הפינית לבחירת נציג המדינה לאירוויזיון עם השיר "No Rules!". על אף שבהצבעה בקרב שופטי התחרות סיימו אחרונים, הם זכו ב-313 קולות המצביעים וזכו במקום הראשון בתחרות. לפיכך, נבחרו השניים לייצג את פינלנד באירוויזיון 2024. מדיה וקבצים בנושא טמו קייסטרי בוויקישיתוף אתר האינטרנט הרשמי של טמו קייסטרי (בפינית) טמו קייסטרי, ברשת החברתית פייסבוק טמו קייסטרי, ברשת החברתית אינסטגרם טמו קייסטרי, סרטונים בערוץ היוטיוב טמו קייסטרי, במסד הנתונים הקולנועיים IMDb (באנגלית) טמו קייסטרי, באתר Rotten Tomatoes (באנגלית) טמו קייסטרי, באתר ספוטיפיי טמו קייסטרי, באתר Last.fm (באנגלית) טמו קייסטרי, באתר MusicBrainz (באנגלית) טמו קייסטרי, באתר Discogs (באנגלית) טמו קייסטרי, באתר Genius Teemu Keisteri, AV-arkki Nikola Stojanović, Windows95man will represent Finland at Eurovision 2024!, ESCBubble, ‏10 בפברואר 2024 (באנגלית בריטית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
לוע-ארי סיצילי

לֹעַ-אֲרִי סִיצִילִי (שם מדעי: .Antirrhinum siculum Mill) הוא עשב רב-שנתי או בן-שיח זר ונדיר, שפרחיו צהובים בהירים (לא בגווני סגול) בסוג לוע-ארי ממשפחת הלחכיים (בעבר שויך למשפחת הלועניתיים). מין נדיר זה גדל בסדקים של קירות בתים ישנים, חומות וכתלים בעיקר בירושלים וסביבותיה, ברמלה, ביפו ובחיפה. בעבר נצפה גם בתל אביב. שמו מגיע משום דמיון הפרח לפה. באמצעות לחיצה קלה על כותרת הפרח ניתן לפתוח ולסגור אותו, בצורה שמדמה פה. ההבחנה ראו בערך לוע-ארי על שלושת המינים שלו. בני שיח (או עשבים רב-שנתיים) שגובהם 15 עד 30 ס"מ. הגבעולים זקופים וקירחים. העלים תמימים, אורכם עד 10 ס"מ או יותר, אלה שקרובים לבסיס – נגדיים, ואלה שרחוקים מהבסיס – מסורגים. התפרחת לרוב אמירית (בקצה הגבעול) לפעמים בצורת שיבולת, לפעמים הפרחים יחידים בחיק העלים. הפרחים דו-מיניים, צבעם צהוב חיוור עם פסים סגולים על השפה העליונה (בשונה מפרחי לוע-ארי גדול שצבעם לילך או ארגמן). הגביע בעל 5 אונות שוות כמעט, דמויות אזמל וקצרות מצינור הכותרת. אונות הגביע חדות או חדות כמעט. הכותרת שאורכה 17 עד 25 מ"מ (30 עד 45 מ"מ בלוע-ארי גדול), מאוחת עלים, דו-שפתנית (בעל 2 שפתיים וצינור ברורים מאוד). לוע הכותרת סגור על ידי קיפולי השפות, בסיסה מורחב בדמות שק. השפה העליונה זקופה, התחתונה מפושקת. במילים אחרות לוע הכותרת חסום על ידי גדול מקומר הצומח מהשפה התחתונה. האבקנים, 4 במספר, אינם שווים באורכם ומעורים בכותרת. השחלה עילית עם עמוד שחלה אחד. הפרי הוא הלקט דמוי ביצה או אגס, קירחים או לא קירחים, בעל 2 מגורות בלתי שוות בעלי זרעים רבים. המגורה האחורית, הגבוה יותר, העליונה נפתחת על ידי עפעף אחד, הקדמית, התחתונה יותרת על ידי 2 עפעפים משוננים. הזרעים חסרי שפה קרומית. הפריחה מתחילת פברואר עד תחילת אוקטובר. לוע-ארי סיצילי נחשב כצמח גר שמקורו מדרום מערב איטליה, סיציליה ומלטה. לפי אתר POWO הוא לא נחשב כצמח זר בישראל. מין נדיר זה גדל בסדקים של קירות בתים ישנים, חומות וכתלים בעיקר בירושלים וסביבותיה, ברמלה, ביפו ובחיפה. הוא לא נמצא בבתי-גידול טבעיים כמו סלעים וצוקים בחלקי הארץ השונים. מדיה וקבצים בנושא לוע-ארי סיצילי בוויקישיתוף לוע-ארי סיצילי, באתר NCBI (באנגלית) לוע-ארי סיצילי, באתר האנציקלופדיה של החיים (באנגלית) לוע-ארי סיצילי, באתר צמח השדה לוע-ארי סיצילי, באתר צמחיית ישראל וסביבתה לוע-ארי סיצילי, באתר Tropicos (באנגלית) לוע-ארי סיצילי, באתר GBIF (באנגלית) לוע-ארי סיצילי, באתר The Plant List (באנגלית) לוע-ארי סיצילי, באתר IPNI (באנגלית) .Antirrhinum siculum Mill, POWO plants of the World Online. Published on the Internet לוע-ארי סיצילי, באתר צמחיית ישראל וסביבתה נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 606-607 מיכאלי זהרי, מגדיר חדש לצמחי ישראל, מהדורה חדשה ומורחבת, תל אביב: עם עובד, 1998, עמ' 411
משחק האולסטאר של ה-MLB

משחק האולסטאר של ליגת הבייסבול, הידוע גם בשם "Midsummer Classic" ("קלסיקת אמצע הקיץ"), הוא משחק בייסבול שמתקיים כחלק מליגת ה-MLB שבו מתחרים השחקנים הטובים ביותר מהליגה האמריקאית (AL) והליגה הלאומית (NL). שחקני שדה פותחים נבחרים על ידי אוהדים, מגישים נבחרים על ידי מנהלים, ושחקנים מחליפים נבחרים על ידי שחקנים ומנג'רים. המשחק משוחק בדרך כלל ביום שלישי השני או השלישי ביולי, ונועד לסמן את נקודת המחצית הסמלית של עונת ה-MLB (אם כי לא נקודת המחצית המתמטית, שברוב העונות, חלה בשבוע הקלנדרי הקודם). כמה אירועים וחגיגות נוספים הקשורים למשחק מתקיימים מדי שנה סמוך ובמהלך הפסקה זו בעונה הרגילה, וביניהם נמנים, ההום ראן דרבי (תחרות הום ראנים), משחק סופטבול בין ידוענים ומשחק בין נציגי דור העתיד של ענף הבייסבול. לא נערכו משחקי אולסטאר רשמיים של MLB בשנים 1945 ו-2020, ולא התקיימה בחירה רשמית של שחקנים, עקב מלחמת העולם השנייה ומגפת הקורונה, בהתאמה. שני משחקי אולסטאר נערכו בכל עונה מ-1959 עד 1962. משחק האולסטאר האחרון נערך ב-11 ביולי 2023, באצטדיון טי מובייל פארק בסיאטל, ביתם של סיאטל מארינרס. בסוף משחק האול סטאר, מוענק פרס השחקן המצטיין של משחק האולסטאר, לשחקן שביצועיו בלטו במיוחד במהלך המשחק. במשחק האול סאטר האחרון זכה בפרס אליאס דיאז, מהקולרדו רוקיס של הליגה הלאומית. מדיה וקבצים בנושא משחק האולסטאר של ה-MLB בוויקישיתוף
הטורניר שלאחר העונה של ליגת הMLB

הטורניר שלאחר העונה של ליגת ה־MLB היא טורניר הפלייאוף השנתי שנערך כדי לקבוע את אלוף ה־MLB בארצות הברית וקנדה. הקבוצות המשתתפות בטורניר מתקבלים אליו על סמך תוצאותיהם בעונה הסדירה. החל משנת 2022, הפלייאוף של כל ליגה, אמריקאית (AL) ולאומית (NL), מורכב משני סדרות ווילד קארד, שתי סדרות בתים וסדרת הליגה. לאחר מכן, המנצח מכל ליגה נפגש בוורלד סיריס (World Series או סדרת העולם). בסדרת הווילד קארד מתמודדים מנצח הבית המדורג נמוך ביותר מבין מנצחי הבתים ושלושת הקבוצות שלא ניצחו בבתים שלהם עם המאזן הטוב ביותר, הנקראות קבוצות הווילד קארד. סדרות הווילד קארד מתנהלות כ"הטוב משלוש", כלומר שמי שמנצח בשני משחקים מתקדם לשלב הבא. בסדרת הבתים, הנקראת ALDS בליגה האמריקאית, ו־NLDS בליגה הלאומית, מתמודדים הזוכים בסדרת הווילד קארד ושני מנצחי הבתים בדירוג הגבוה ביותר. סדרת הבתים היא "הטוב מחמש". המנצחים בסדרת הבתים ממשיכים לסדרות הליגה, ALCS בליגה האמריקאית ו־NLCS בליגה הלאומית. סדרות הליגה הם "הטוב משבע". מנצחי סדרות הליגה מעפילים לגמר, הוורלד סיריס, ומשחקים זה מול זה בסדרת "הטוב משבע". הטורניר שלאחר העונה כולל 32 עד 53 משחקים. הטורניר שלאחר העונה מתקיים לאחר סיום העונה הסדירה של MLB ולוקח כחודש להשלמתו. בסוף סדרות הליגה והוורלד סיריס, מוענק לשחקן המצטיין של כל סדרה, פרס שחקן המצטיין של הסדרה. בשנה האחרונה, בוורלד סיריס התחרו הטקסס ריינג'רס והאריזונה דיאמונדבקס, כשטקסס מנצחים לאחר חמישה משחקים. "Complete history of baseball's postseason formats". MLB.com (באנגלית). נבדק ב-2023-03-09.
דין נצרים כדין תל אביב

"דין נצרים כדין תל אביב" הוא ביטוי שטבע ראש הממשלה אריאל שרון בשנת 2002, כהתנגדות לוויתורים טריטוריאליים ישראליים ברצועת עזה, ויתורים שלבסוף יזם בעצמו במסגרת תוכנית ההתנתקות. לימים נעשה שימוש בביטוי בהשאלה, הן במשמעותו המקורית והן במשמעות צינית הפוכה. ב-23 באפריל 2002 הצהיר ראש ממשלת ישראל, אריאל שרון, בפני ועדת החוץ והביטחון כי "דין נצרים וכפר דרום כדין נגבה ותל אביב". בדברים אלה חזר על דברים דומים שאמר מוקדם יותר באותו השבוע. לקראת הבחירות לכנסת השש עשרה בינואר 2003 חזר על הצהרה זו בניסוחים שונים. לאחר הבחירות הציע יו"ר מפלגת העבודה עמרם מצנע להצטרף לממשלה אם אך יאות שרון להודיע כי יהיה מוכן לפנות את נצרים. בפגישתם של השניים ב-3 בפברואר 2003 סירב שרון, ועקב זאת נשארה מפלגת העבודה מחוץ לממשלה. אולם בדצמבר הציג שרון את תוכנית ההתנתקות, אשר בקיץ 2005 הביאה לפינוי ההתנחלויות וכוחות צה"ל שברצועת עזה לגבולות הקו הירוק, ומסירת השליטה לרשות הפלסטינית. התוכנית בוצעה למרות מחאות של מחנה הימין וסערה ציבורית רחבה. לאחר יישום ההתנתקות קיבל הביטוי משמעות חדשה, של הפרחת הבטחות לפני בחירות ואי קיומן לאחריהן. פוליטיקאים שונים השתמשו בגרסאות של הביטוי בהקשר לתגובת הממשלה לירי על יישובי הפריפריה. כך למשל הצהיר ראש הממשלה בנימין נתניהו בנובמבר 2018 ש"דין שדרות כדין תל אביב", ובדצמבר 2021 הצהיר ראש הממשלה נפתלי בנט ש"דין באר שבע ורהט כדין תל אביב". במהלך מלחמת חרבות ברזל אמר השר בני גנץ בנאום בקריה כי "דין מטולה כדין תל אביב כדין כפר עזה". אריה בנדר ויצחק בן חורין, שרון: "דין נצרים וכפר דרום כדין תל-אביב", באתר nrg‏, 24 באפריל 2002 ראש הממשלה שרון: דין נצרים כדין נגבה ותל אביב, באתר ערוץ 7, 24 באפריל 2002 רביב דרוקר, פרק 7 – העם מחכה לאריק מצנע:שרון אמר לי - דין נצרים כדין ת"א (ריאיון עם דב גיל-הר), סרטון בערוץ "נרי אבנרי", באתר יוטיוב מצנע: שרון סירב לפנות אפילו ישוב אחד - את נצרים (ריאיון עם רביב דרוקר), סרטון בערוץ "נרי אבנרי", באתר יוטיוב יוסי ורטר, אריאל שרון 2014-1928, המנהיג הישראלי האחרון, באתר הארץ, 11 בינואר 2014 ריאיון של אריאל שרון עם אילה חסון, סרטון בערוץ "נרי אבנרי", באתר יוטיוב חדשות 2, ‏אבי ההתנחלויות שהגה את תכנית ההתנתקות, באתר ‏מאקו‏, 12 בינואר 2014 בנימין ברגר, ‏היועץ של נפתלי בנט משווה אותו לאריאל שרון: "העמדות שלו יתפתחו", באתר JDN‏, 7 ביוני 2021 ראו נאומו של יצחק רבין ב-10 ביוני 1992, לפני הבחירות לכנסת השלוש-עשרה, השולל את מסירת רמת הגולן לסורים,( רבין - מי שיעלה על הדעת לרדת מרמת הגולן יפקיר, יפקיר את בטחון ישראל, סרטון בערוץ "אליצור בר-ניצן", באתר יוטיוב) לעומת המשא ומתן שניהל רבין עם הסורים על נסיגה מרמת הגולן לאחר שניצח בבחירות (עלי ואקד, מובארק: רבין הסכים להחזיר את כל הגולן, באתר ynet, 20 ביולי 2000). גלעד כהן, ‏נתניהו: "דין שדרות כדין תל אביב", באתר כיפה, 15 בנובמבר 2018 ארנולד נטייב, "דין באר שבע כדין תל אביב": נפתלי בנט הגיע לבאר שבע והבטיח לטפל בפשיעה, באתר באר שבע נט, ‏6 בדצמבר 2021 גנץ: "נעשה הכול להחזיר את החטופים. נילחם במי שצריך ונדבר עם כל מי שאפשר", באתר ‏מאקו‏, 7 בנובמבר 2023
אל-ג'יביין (צור)

אל-גִ'יבֵּיין (בערבית: الجبين, בתעתיק מדויק: אלג'בין), או בקיצור ג'יביין, הוא כפר לבנוני שיעי, בנפת צור שבמחוז דרום לבנון, השוכן כ-12 ק"מ מזרחית לראס נקורה, כ-23 ק"מ דרומית לצור וכחמישה ק"מ צפונית לגבול ישראל–לבנון. בסמוך ליישוב, ממערב, שוכן הכפר טיר חרפא. הכפר שוכן בגובה ממוצע של 350 מ' מעל פני הים. על פי פאלמר שם המקום הוא בערבית, בצורת ריבוי זוגי של גוב, או בור. בשנת 2014 היו בכפר 1,364 בעלי זכות בחירה. המשפחות העיקריות בכפר: עקיל (عقيل)، יוסף (يوسف)، חמוד (حمود)، חמזה (حمزة). בשנת 1596 הוזכר היישוב ברישומי המס העות'מאניים כחלק מאזור תבנין במחוז צפת והיו בו 7 משקי בית, כולם מוסלמים. תושבי הכפר שילמו מס קבוע בשיעור של 25% על מוצרים חקלאיים ועל הכנסות מזדמנות, בסך של 2,177 אקצ'ה. בשנת 1875, ויקטור גרן ביקר במקום וציין שמדובר ביישוב עתיק, מאוכלס על ידי "כמה משפחות מתאוליות". בשנת 1881, במסגרת הסקר של הקרן לחקר ארץ ישראל (SWP), תואר המקום: "כפר קטן, בנוי מאבן, המכיל כשבעים מתאולים, ממוקם על גבעה, עם תאנים, זיתים ואדמה מעובדת. יש שלושה בורות מים" וכן שרידי ברכת מים חצובה בסלע. בתאריך 1 בדצמבר 2004 החליט משרד הפנים הלבנוני על הענקת מעמד של רשות עצמאית ליישוב אל-ג'יביין. לאחר מלחמת לבנון השנייה, בניגוד להחלטה 1701 של מועצת הביטחון של האו"ם, חזבאללה התבסס בכפר ומעת לעת צה"ל תוקף מטרות בכפר ובסביבתו. Palmer, E.H., The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer., Committee of the Palestine Exploration Fund., 1881, עמ' 43 معلومات عن بلدة الجبين - Jebbain، قضاء صور في محافظة الجنوب، حسب لوائح الناخبين الرسمية الصادرة عن وزارة الداخلية اللبنانية لسنة ٢٠١٤, lub-anan.com (בער) Guérin, V., Description Géographique Historique et Archéologique de la Palestine (in French). Vol. 3: Galilee, pt. 2. ., Paris: L'Imprimerie Nationale, 1880, עמ' 130 Conder, C.R.; Kitchener, H.H., https://archive.org/details/surveyofwesternp01conduoft/page/151/mode/1up?view=theater The Survey of Western Palestine: Memoirs of the Topography, Orography, Hydrography, and Archaeology. Vol. 1, London: Committee of the Palestine Exploration Fund, 1881, עמ' 151, 169 انشاء بلدية في بلدة الجبين قضاء صور-محافظة لبنان الجنوبي, الجامعة اللبنانية, ‏4 דצמבר 2004 Peter Bouckaert, Why They Died: Civilian Casualties in Lebanon During the 2006 War, Human Rights Watch, יולי 2006, עמ' 129 חדשות (2024-02-13). "דיווח בלבנון: צה"ל תוקף בארטילריה בדרום המדינה". Ynet. נבדק ב-2024-02-13. דיווח ערבי | כוחותינו תוקפים במספר מוקדים בדרום לבנון, באתר 404, ‏13/02/2024
Nevain

Nevain הוא הרכב יחיד של המוזיקאי הישראלי אורי ג'פרי (Uri Jeffrey) שמנגן מטאל גותי אווירתי אינסטרומנטלי. ג'פרי מנגן בכל כלי הנגינה ואת קטעי המקהלה הוא מסנתז באמצעות מחשב. Another Day - מיני אלבום, 2014 Silence Within - אלבום אולפן, 2017 Hidden - אלבום אולפן, 2019 ‏ Nevain ב-Encyclopedia Metallum Nevain, באתר בנדקמפ Nevain ביוטיוב ‏ Nevain ב-Encyclopedia Metallum. ערך זה הוא קצרמר בנושא מוזיקה ובנושא ישראל. אתם מוזמנים לתרום לוויקיפדיה ולהרחיב אותו.
לוקאס מאצראט

לוקאס יואכים מאצראט (בגרמנית: Lucas Joachim Matzerath; נולד ב-3 במאי 2000) הוא שחיין גרמני, זוכה מדליית ארד באליפות אירופה (רומא 2022) במשחה ל-50 מטר חזה. באליפות אירופה לנוער שנערכה בהלסינקי, פינלנד ביולי זכה במדליית כסף במשחה שליחים 4x100 מטר מעורב בתוצאה של 3:39.16 דקות, ובמדליית ארד במשחה שליחים 4x100 מטר מעורב משולב בתוצאה של 3:52.34 דקות. באליפות אירופה שנערכה בבודפשט, הונגריה במאי סיים במקום 11 במשחה ל-100 מטר חזה בתוצאה של 59.65 שניות, ובמקום חמישי במשחה ל-50 מטר חזה בתוצאה של 27.13 שניות. בנוסף, סיים במקום שמיני במשחה שליחים 4x100 מטר מעורב בתוצאה של 3:35.27 שניות. באולימפיאדתת טוקיו שנערכה ביולי סיים במקום תשיעי במשחה ל-100 מטר חזה בתוצאה של 59.31 שניות. בנוסף, סיים במקום 11 במשחה שליחים 4x100 מטר מעורב בתוצאה של 3:34.08 דקות. באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר סיים במקום 11 במשחה ל-100 מטר חזה בתוצאה של 57.57 שניות ובמקום 14 במשחה ל-50 מטר חזה בשיא אישי חדש של 26.50 דקות. באליפות העולם שנערכה בבודפשט, ביוני סיים במקום שישי במשחה ל-100 מטר חזה בתוצאה של 59.50 שניות, במקום שישי במשחה ל-50 מטר חזה בתוצאה של 27.10 שניות, ובמקום שישי במשחה שליחים 4x100 מטר מעורב בתוצאה של 3:32.63 דקות. באליפות אירופה שנערכה ברומא, איטליה באוגוסט זכה במדליית ארד במשחה ל-50 מטר חזה בתוצאה של 27.11 שניות, אחרי ניקולו מרטיננגי (26.33 שניות) וסימונה צ'ראסואולו (26.95 שניות), שניהם מאיטליה. במשחה ל-100 מטר חזה סיים במקום שישי בתוצאה של 59.64 שניות. במשחה שליחים 4x100 מטר מעורב סיים במקום שביעי בתוצאה של 3:35.65 דקות, ובמשחה שליחים 4x100 מטר מעורב משולב סיים במקום חמישי בתוצאה של 3:46.54 דקות. באליפות העולם בבריכת 25 מטר שנערכה במלבורן, אוסטרליה בדצמבר סיים במקום שביעי במשחה ל-100 מטר חזה בתוצאה של 57.12 שניות, ובמקום 19 במשחה ל-50 מטר חזה בתוצאה של 26.67 שניות. במשחה שליחים 4x50 מטר מעורב סיים במקום שישי בתוצאה של 1:31.79 דקות, ובמשחה שליחים 4x100 מטר מעורב סיים במקום חמישי בתוצאה של 3:23.04 דקות. באליפות העולם שנערכה ביולי בפוקואוקה, יפן סיים במקום חמישי במשחה ל-100 מטר חזה בתוצאה של 58.88 שניות, ובמקום שישי במשחה ל-50 מטר חזה בתוצאה של 26.94 שניות. בנוסף, סיים במקום שמיני במשחה שליחים 4x100 מטר מעורב בתוצאה של 3:32.91 דקות, ובמקום שמיני במשחה שליחים 4x100 מטר מעורב משולב בתוצאה של 3:45.62 דקות. באליפות העולם שנערכה בדוחה, קטר בפברואר סיים במקום שביעי במשחה ל-100 מטר חזה בתוצאה של 59.37 שניות. 50 מטר חזה: 26.89 שניות (2023) 100 מטר חזה: 58.74 שניות (2023) 200 מטר חזה: 2:10.33 דקות (2023) 50 מטר חזה: 26.50 שניות (2021) 100 מטר חזה: 57.04 שניות (2022) 200 מטר חזה: 2:07.43 דקות (2023) לוקאס מאצראט, ברשת החברתית פייסבוק לוקאס מאצראט, ברשת החברתית אינסטגרם לוקאס מאצראט, באתר olympedia.org
ספר תורה בולוניה

ספר התורה בולוניה (הידוע גם בתור ספר התורה של אוניברסיטת בולוניה, 1155–1225 לספירה בקירוב) הוא ספר התורה ההקדום ביותר הידוע בעולם. המגילה מכילה את הנוסח המלא של חמשת ספרי משה בעברית והוא כשר. המגילה הוחזרה לבית הכנסת ביאלה במהלך טקס ב-6 במרץ 2016. המגילה התגלתה בספריית אוניברסיטת בולוניה על ידי מאורו פרני, פרופסור לעברית. בעת עדכון הקטלוג של האוניברסיטה, נתקל פרני בספר תורה שלדעתו תוארך בטעות למאה ה-17 לאחר ניתוח טקסטואלי. בוצעו שתי בדיקות תיארוך פחמן עצמאיות (אחת באוניברסיטת סורנטו ואחרת באוניברסיטת אילינוי) והצביעו על כך שהמגילה נכתבה למעשה בין המחצית השנייה של המאה ה-12 לתחילת המאה ה-13. גודל המגילה 36 מטר על 64 ס"מ (39 יארד על 25 אינץ') והיא עשויה מעור כבש. "Carbon Dating Confirms World's Oldest Torah Scroll". Science (באנגלית). 2013-05-31. אורכב מ-המקור ב-25 בפברואר 2021. נבדק ב-2021-08-14. {{cite web}}: (עזרה) Pullella, Philip (2013-05-29). "Italy professor says has found world's oldest complete Torah". Reuters (באנגלית). נבדק ב-2021-08-14. JTA. "Oldest Torah scroll still in use found in Italy". www.timesofisrael.com (באנגלית אמריקאית). נבדק ב-2021-08-14. "'World's oldest Torah' scroll found in Italy". BBC News (באנגלית בריטית). 2013-05-28. נבדק ב-2021-08-14. "Oldest complete Torah scroll reportedly found in Italy". Haaretz (באנגלית). נבדק ב-2021-08-14. "Expert discovers ancient Torah scroll in plain sight". www.cbsnews.com (באנגלית אמריקאית). 29 במאי 2013. נבדק ב-2021-08-14. {{cite web}}: (עזרה) "'World's oldest' Torah scroll found in Italian archive". Hindustan Times (באנגלית). 2013-05-30. נבדק ב-2021-08-14. The ancient Sefer Torah of Bologna : features and history. Mauro Perani. Leiden. 2019. ISBN 978-90-04-41561-4. OCLC 1110159469.{{cite book}}: תחזוקה - ציטוט: others (link) "World's Oldest and Most Complete Torah Scroll Found, Italian Professor Claims". ABC News (באנגלית). נבדק ב-2021-08-14.
סמל מחוז סארה

סמל מחוז סארה הוא הסמל של מחוז סארה שבאסטוניה. הסמל נוצר ב-5 בפברואר 1937, והפך לסמל רשמי ב-26 בספטמבר 1996. הספינה הויקינגית מרמזת על הקשר עם סקנדינביה, בעיקר שוודיה. אף על פי שהמיעוט דובר השוודית עזב את האי בכיבוש הסובייטי, תושבי האי החליטו לשמר את הקשר הזה (כמו כן, הסמל נוצר לפני הכיבוש הסובייטי, כשעדיין היו דוברי-שוודית רבים במחוז). דגל מחוז סארה סארה (מחוז) Maakondade sümbolite kehtestamine – Riigi Teataja, www.riigiteataja.ee Административная символика Эстонии | Геральдика.ру, geraldika.ru ערך זה הוא קצרמר בנושא סמלים ובנושא אסטוניה. אתם מוזמנים לתרום לוויקיפדיה ולהרחיב אותו.
משה בן יוסף אבולעפיה

מֹשֶׁה בֶּן יוֹסֵף הַלֵּוִי אַבּוּלְעָפְיָה (נפטר בה'מ"ג, 1283), המכונה גם בשמו הערבי אַבּוּ עַמְרַאן מוּסַא אַ-לַּאוִי אַלְ-אִשְׁבִּילִי (בערבית: أبو عمران موسى اللاوي الإشبيلي – אבי עמרם משה הלוי מסביליה), היה סופר ומוזיקאי יהודי ספרדי. לפי השערתו של משה שטיינשניידר, היה אבולעפיה בנו של יוסף בן טודרוס אבולעפיה ואחיו של המקובל טודרוס בן יוסף אבולעפיה, אולם ייחוסו למשפחת אבולעפיה טרם הוכח. חיבורו המטאפיזי בשם "מאמר אלוהי", אשר נכתב בערבית, מצוטט במאמרו של יוסף אבן וקאר, "המאמר המסכים בין הפילוסופיה והתורה". החיבור עורר ויכוח בספרות, ובכלל זה הערות מטעם מעתיק כתב היד של החיבור, אשר בהן הצביע על הניגודים שבחיבור לאמונה המקובלת, וכן השגות שכתבו עליו חסדאי קרשקש, יוסף אלבו ויצחק אברבנאל. עוד בספרו מצטט אבן וקאר שני מאמרים קצרים יותר של אבולעפיה, שאחד מהם הוא סדרה של מימרות מטאפיזיות. פרט לחיבורים אלה, תרגם שטיינשניידר קטע על חוכמת המוזיקה מאת אבולעפיה, שהובא בתוך "עין כל", פירוש הקאנון לאבן סינא מאת שם טוב אבן שפרוט. בספרו, "התרגומים העבריים של ימי הביניים והיהודים כמתרגמים", מודה שטיינשניידר שייחסו תחילה למחבר אחר. "אבולעפיה, ר' משה בן יוסף הלוי", האנציקלופדיה העברית (כרך א, עמ' 105), חברה להוצאת אנציקלופדיות, תשכ"ט. Arturo Prats, “Moses ben Joseph ha-Levi”, in: Encyclopedia of Jews in the Islamic World, Executive Editor Norman A. Stillman. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.